PRODA

Subsdans x PRODA Oslo
2026-06-01 10:00 - 12:00 (Europe/Oslo) | Subsdans, Trondheimsveien 2K, Oslo, 0560, Norge
Subsdans x PRODA Oslo

Velkommen til Houseklasse + Åpen trening på Subsdans i mai og juni!Utvalgte mandager i mai og juni kan du ta en 60min houseklasse på morgenen med noen av Oslos beste housedansere, etterfulgt av en Åpen trening – der du bruker tiden slik du selv ønsker. Tilbudet er et samarbeid mellom PRODA Oslo og Subsdans og er tilgjengelig og gratis for alle PRODA-brukere og alle medlemmer av Foreningen Subsdans.

Morgenklasse (house) – kl. 10.00-11.00
Åpen trening – kl. 11.00-12.00
Mandag 4.mai – Mathias Jin
Mandag 11.mai – Chriz Nypan
Mandag 18.mai – Amisha Kumra
Mandag 1.juni – Chriz Nypan
Mandag 8.juni – Anne Golberg

Studio er åpent fra 9.45. Ring på Subsdans i Trondheimsveien 2K (ved siden av Oslo Kulturskole).
Vi har omkledningsrom, men ikke dusj.
Man kan spise lunsj i loungen etter klasse.

Foto: Rina Abantao

Ballett - Sissel Aarseth
2026-06-01 10:30 - 12:00 | PRODA Oslo, Marstrandgata 8, Oslo, Norge
Ballett med Sissel Aarseth
I sine klasser er Sissel opptatt av å ha en god og tilpasset oppbygning og utvikling, med utgangspunkt i klassisk teknikk og metodikk. Hun fokuserer blant annet på romopplevelse/bruk av rom og retninger, plassering, artikulasjon, dynamikk, koordinasjon, balanse og musikalitet. Sissel ønsker å gi inspirerende klasser som inkluderer alle og gir trygghet/rom for individualitet og personlig tilpasning og tolkning. Det er et mål for Sissel at den enkelte danser kan oppleve mestring og utvikling i hennes klasser – uavhengig av nivå, metodikk og bakgrunn.
Foto: Jörg Weiser
